Untuk kegunaan lain, sila lihat Y (nyahkekaburan).

|  |  |
| --- | --- |
|  | Cari ***y*** atau ***y*** dalam Wikikamus bahasa Melayu, kamus bebas. |

**Y** ialah huruf Rumi moden yang ke-25,. bernama **wai** (disebut /waɪ/).

Ia melambangkan bunyi konsonan malaran tak geser lelangit /j/ diaturkan dalam sistem Ejaan yang Disempurnakan yang disetujui dua-dua pihak Malaysia dan Indonesia untuk bahasa-bahasa baku mereka pada tahun 1972.

Sejarah
-------

Leluhur asal huruf Y merupakan huruf Semitik *Waw*, yang juga leluhur mutlak kepada huruf-huruf F, U, V, dan W. (Rujuk F untuk keterangan lanjut.)

Di Yunani Purba, huruf Υ (*Upsilon*) menandakan IPA: [/u/], sebelum beralih ke /y/ (vokal depan sempit berbundar). Bangsa Rom pula meminjam huruf ini menjadi huruf V, bagi menandakan bunyi vokal /u/ dan konsonan /w/, tetapi tidak lama kemudian, oleh sebab sebutan *Ypsilon* dalam bahasa Yunani beranjak ke /y/, maka bangsa Rom meminjam huruf Yunani tersebut dalam bentuk asalnya termasuk sekali batang mencancang, iaitu Y — terutamanya bagi menandai nama-nama dan kata-kata pinjaman bahasa Yunani.

Huruf Y digunakan dalam bahasa Inggeris Lama dan Latin untuk menandai fonem /y/; namun, ada yang mendakwa kegunaan ini merupakan ciptaan berasingan di England dengan menggabungkan V ke atas I, tanpa kena-mengena dengan kegunaan huruf ini dalam bahasa Latin. Apapun, mungkin juga bahawa huruf Y, meskipun dinamakan *Y Græca* (IPA [u gre:ka]) atau 'u Yunani' iagar dibezakan dari /u/ dalam bahasa Latin, tetap dianalisa sebagai huruf V (disebut /uː/) di atas huruf I (disebut /iː/). Maka huruf Y dipanggil [uː iː]; selepas /uː/ menjadi /w/ dan selepas Anjakan Vokal Besar dalam bahasa Inggeris maka sebutannya menjadi /waɪ/ yang terus dipinjamkan ke dalam bahasa Melayu moden dituturkan kawasan pernah dijajah empayar British termasuk Semenanjung Melayu dan Singapura, kawasan-kawasan lain seperti Sumatera dan Riau pula menyebut huruf ini dengan sebutan /je/.

Kegunaan
--------

Dalam bahasa Melayu, fonem untuk huruf Y dipinjam dari bahasa Inggeris, iaitu /j/

Dalam bahasa Sepanyol, huruf Y disebut *i/y griega*, dalam bahasa Catalonia *i grega*, dalam bahasa Perancis dan Romania *i grec*, dalam bahasa Poland *igrek* - semuanya membawa erti "I Yunani"; di kebanyakan bahasa Eropah lain, nama Yunani asalnya masih dipakai; dalam bahasa Jerman, namanya *Ypsilon* (atau "Üpsilon") dan dalam bahasa Portugis *ípsilon* atau *ípsilo*.  Huruf Y asalnya direka sebagai huruf vokal, tetapi lama-kelamaan dijadikan konsonan dalam kebanyakan bahasa. 

Dalam sistem IPA, [y] bersamaan dengan vokal depan sempit berbundar, sementara simbol [ʏ] yang sedikit bezanya bersamaan dengan vokal hampir depan hampir sempit berbundar.

Kod-kod pengkomputeran
----------------------

Perwakilan alternatif Y

|  |  |
| --- | --- |
| fonetik NATO | Kod Morse |
| Yankee | –·–– |
|  |  |  | ⠽ |
| Bendera isyarat | Semafora | Panduan ASL | Braille |


| Titik kod | Huruf besarY | Huruf kecily |
| --- | --- | --- |
| Unikod | U+0059 | U+0079 |
| ASCII | Perpuluhan | 89 | 121 |
| Perduaan | 01011001 | 01111001 |
| EBCDIC | 232 | 168 |

Lihat juga
----------

* Υ, υ, Huruf upsilon Yunani
* ¥, simbol mata wang

Rujukan
-------

|  |  |
| --- | --- |
|  | Wikimedia Commons mempunyai media berkaitan: ***Y***. |

1. ↑  Asmah Haji Omar (1989), "The Malay Spelling Reform", *Journal of the Simplified Spelling Society* (2): 9–13, diarkibkan daripada yang asal pada 26 Ogos 2011

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |